Document ID: 31986R2039

*****
ΚΑΝΟΝΙΣΜΟΣ (ΕΟΚ) αριθ. 2039/86 ΤΗΣ ΕΠΙΤΡΟΠΗΣ
της 30ής Ιουνίου 1986
που τροποποιεί τον κανονισμό (ΕΟΚ) αριθ. 2835/77 περί των λεπτομερειών ενισχύσεως για τον σκληρό σίτο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 10 παράγαραφος 5,
Εκτιμώντας:
ότι ο κανονισμός (ΕΟΚ) αριθ. 3103/76 του Συμβουλίου της 16ης Δεκεμβρίου 1976 περί της ενισχύσεως για τον σκληρό σίτο (3), όπως τροποποιήθηκε τελευταία από τον κανονισμό (ΕΟΚ) αριθ. 1583/86 (4), παρέχει επίσης ενίσχυση στις ισπανικές επαρχίες της Badajoz και Zaragoza· ότι αυτές οι επαρχίες συμπεριλήφθηκαν στον κατάλογο των περιοχών της Ισπανίας που μπορούν να επωφεληθούν από την ενίσχυση στον σκληρό σίτο τον Μάιο 1986· ότι αυτή η καθυστερημένη απόφαση επιβάλλει να τροποποιηθούν ορισμένες διατάξεις του κανονισμού (ΕΟΚ) αριθ. 2835/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3511/83 (6), ιδίως όσον αφορά τη λήψη προθεσμίας για τη δήλωση των εκτάσεων που είναι καλλιεργημένες με σκληρό σίτο καθώς και τον έλεγχό τους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2835/77 τροποποιείται ως εξής:
1. Η παράγραφος 3 του άρθρου 4 αντικαθίσταται από το ακόλουθο κείμενο:
«3. Στην Ισπανία, στις επαρχίες Badajoz και Zaragoza, η αίτηση ενισχύσεως για την περίοδο 1986/87 μπορεί να υποβληθεί έως τις 31 Ιουλίου 1986.»
2. Το τρίτο εδάφιο του άρθρου 5 αντικαθίσταται από το ακόλουθο κείμενο:
«Για την περίοδο 1986/87, στις ισπανικές επαρχίες Badajoz και Zaragoza οι έλεγχοι αφορούν τις εκτάσεις όπου γίνεται συγκομιδή. »
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1986.

Labels: 18
17
19
6